ช็อก ลูกสาวแจ้งจับพ่อ ข่มขืนมาราธอนตั้งแต่ ป.1ยัน ม.1 
(เครดิตภาพจาก นาวาตรีธนชัย รอดทัศนา นรข.เขตเชียงราย),หนุ่มใหญ่วัย 49 ที่เชียงราย ตกเป็นผู้ต้องหา ถูกตร.กับนรข.บุกจับคาบ้านหลังลูกสาวแจ้งความ ให้การกับสหวิชาชีพว่า ถูกพ่อแท้ๆ ข่มขืนตั้งแต่เรียน ป.1 จนตอนนี้ขึ้นม.1 แล้ว ค้นบ้านเจอถุงยางอนามัย แต่ยังปฏิเสธ อ้างลูกโกรธที่ถูกห้ามคบเพื่อนชาย   ,วันที่ 23 เม.ย. 59 พ.ต.ท.วีรธร เนตรบุตร รอง ผกก.สส.รรท.ผกก.สภ.บ้านแซว จ.เชียงราย พร้อมด้วย น.ต.ธนชัย รอดทัศนา หน.สถานีเรือ นรข.เขตเชียงราย ร.อ.โกมินทร์ บุญภา ผบ.ร้อย ทหารพราน 3103 และร.ต.ท.พิชิตพงศ์ ทะนันชัย รอง สว.สส. สภ.บ้านแซว นำหมายศาลจังหวัดเชียงราย เข้าจับกุมตัวนายคำ (นามสมมติ) อายุ 49 ปี ชาวบ้าน ต.แม่เงิน อ.เชียงแสน ในข้อหาข่มขืนกระทำชำเราเด็กอายุไม่เกินสิบสามปี โดยเป็นการกระทำแก่ทายาท หรือผู้สืบสันดาน และบุคคลนั้นอยู่ในภาวะที่ไม่สามารถขัดขืนได้ จากการตรวจค้นในบ้านพบถุงยางอนามัย จำนวนหนึ่ง เจ้าหน้าที่จึงเก็บไว้เป็นหลักฐาน,ทั้งนี้ สืบเนื่องมาจากเมื่อวันที่ 18 เม.ย.59 ได้มีลุงพาหลานสาว อายุ 13 ปี เข้าแจ้งความกับ พ.ต.ต.ณัฐพงศ์ อูปป้อ สว.(สอบสวน) สภ.บ้านแซว ว่า หลานสาวถูกนายคำ พ่อแท้ๆ ข่มขืน ทางพ.ต.ต.ณัฐพงศ์ จึงได้ติดต่อสหวิชาชีพเพื่อมาร่วมสอบสวน จากนั้นได้นำตัวเด็ก พร้อมด้วยผู้เป็นลุง เข้าพบสหวิชาชีพ ที่สำนักงานอัยการจังหวัดเชียงราย ซึ่งเด็กได้เล่าให้ฟังว่า ตั้งแต่ตน อยู่ชั้น ป.1 ได้ถูกนายคำ ผู้เป็นพ่อข่มขืนเรื่อยมา จนตอนนี้เรียนอยู่ ชั้น ม.1 โรงเรียนแห่งหนึ่ง,เด็กหญิงเล่าด้วยว่า คืนวันที่ 11 เม.ย.ที่ผ่านมา นายคำเมาเหล้ากลับเข้าบ้าน และทำท่าจะเข้ามาลวนลาม ตนเห็นท่าไม่ดี รีบวิ่งหนีไปหลบอยู่นอกบ้าน รอจนนายคำหลับจึงเข้าบ้าน แต่พอเช้า นายคำได้ด่าทอ ตนจึงได้ออกจากบ้านไปอยู่บ้านญาติ ที่ ต.เวียง อ.เชียงแสน โดยพักอยู่ 2 คืน ญาติก็จะนำตัวส่งกลับบ้าน แต่ตนไม่ยอมกลับเพราะกลัวพ่อจะทำร้ายและข่มขืนอีก จนสุดท้ายเมื่อวันที่ 16 เม.ย.ได้ไปอาศัยอยู่กับเพื่อนผู้หญิง ที่บ้านป่าคา พอลุงรู้เรื่องว่าตนหนีออกจากบ้านก็มารับไปอยู่ด้วย แล้วจะนำตนส่งกลับบ้าน จึงตัดสินใจเล่าความจริงให้ลุงฟัง พอทราบเรื่องลุงตกใจ และได้ปรึกษาพวกญาติๆ ก่อนนำตนเข้าแจ้งความ,ทางด้าน นายคำ ผู้เป็นพ่อ เจ้าหน้าที่ตำรวจ และทหาร นำหมายศาลเข้าจับกุมตัวขณะนอนอยู่ในบ้าน พอชาวบ้านข้างเคียงทราบว่า นายคำข่มขืนลูก ต่างพากันโกธรแค้น เตรียมจะใช้ก้อนหินขว้างปาใส่ แต่เจ้าหน้าที่ได้ห้ามไว้ แล้วรีบนำตัวขึ้นรถของ นรข.เขตเชียงรายออกมา,อย่างไรก็ตาม จากการสอบสวนต่อหน้า พ.ต.ท.วีรธร นายคำ ให้การปฏิเสธว่า ไม่ได้ข่มขืน ลูกสาว โดยอ้างว่าลูกคงโกรธ ที่ตนดุด่าว่ากล่าว ไม่ให้ไปคบกับเพื่อนชาย เพราะภรรยาของตนซึ่งเป็นแม่ขอเด็กเป็นใบ้ พูดไม่ได้ จึงไม่สามารถจะสั่งสอนลูกได้.
หนุ่มใหญ่วัย 49 ที่เชียงราย ตกเป็นผู้ต้องหาถูก ตร.กับนรข. บุกจับหลังลูกสาวแจ้งความให้การกับสหวิชาชีพว่า ถูกพ่อแท้ๆ ข่มขืนตั้งแต่เรียน ป.1 จนตอนนี้ขึ้นม.1แล้ว ค้นบ้านเจอถุงยางอนามัยแต่ยังปฏิเสธ อ้างลูกโกรธที่ถูกห้ามคบเพื่อนชาย
ข่มขืนลูก,จับพ่อ,แจ้งจับพ่อ,พ่อข่มขืนลูก,เชียงราย,ข่าว,ไทยรัฐ,ข่าวทั่วไทย,ข่าวภูมิภาค,ไทยรัฐออนไลน์